Στέφαν Γέλοβατς

Ο Στέφαν Γέλοβατς (, Νόβι Σαντ, 8 Ιουλίου 1989 - Νόβι Σαντ, 5 Δεκεμβρίου 2021) ήταν Σέρβος επαγγελματίας καλαθοσφαιριστής. Με ύψος 2,08 μέτρα αγωνιζόταν ως πάουερ φόργουορντ / σέντερ.

 Σταδιοδρομία 
Ο Γέλοβατς ξεκίνησε την σταδιοδρομία του στην ΚΚ Βιζούρα. Στις 25 Αυγούστου 2009, υπέγραψε με την Μέγκα Βιζούρα.Jelovac i Balmazović u Mega Vizuri  (Serbian) Στις 7 Απριλίου 2010, έφυγε από τη Μέγκα και υπέγραψε με τον Ερυθρό Αστέρα για το υπόλοιπο της χρονιάς.Stevan Jelovac potpisao za Zvezdu (Serbian) Στις 19 Ιουλίου 2010, υπέγραψε ξανά με τον Ερυθρό Αστέρα.Crvena Zvezda extends with four players Στις 16 Νοεμβρίου 2010, έφυγε από τον Ερυθρό Αστέρα και επέστρεψε στη Μέγκα για το υπόλοιπο της περιόδου 2010–11.Jelovac napustio Crvenu zvezdu (Serbian)

Στις 15 Ιουνίου 2011, υπέγραψε με την Αντάλια για την περίοδο 2011–12.Stevan Jelovac moves to Antalya

Στις 10 Ιουλίου 2012, ο Γέλοβατς υπέγραψε διετές συμβόλαιο με τη Γιούβε Καζέρτα.Juve Caserta announced the signing of Stevan Jelovac Μετά από μια σεζόν, αποχώρησε από την Καζέρτα.Juvecaserta, Misko Raznatovic said Jelovac will NOT stay in Caserta

Στις 31 Ιουλίου 2013, ο Γέλοβατς υπέγραψε με την Λιέτουβος Ρίτας για τη χρονιά 2013-14.Lietuvos Rytas signs Stevan Jelovac Στη VTB Λίγκα σε 25 αγώνες είχε 8,4 πόντους και 3,8 ριμπάουντ, ενώ αγωνίστηκε και σε 10 ματς στην Ευρωλίγκα σημειώνοντας 6,1 πόντους και 2,3 ριμπάουντ.

Στις 4 Ιουλίου 2014,  υπέγραψε μονοετές συμβόλαιο με την ισπανική Σαραγόσα.CAI Zaragoza lands Stevan Jelovac Σε 34 αγώνες στο Πρωτάθλημα Ισπανίας είχε 13,7 πόντους και 4,6 ριμπάουντ, ενώ στο Eurocup σε 16 αγώνες είχε 14,3 και 6,8 ριμπάουντ. Στις 13 Ιουνίου 2015, υπέγραψε ξανά με τη Σαραγόσα για μια ακόμη χρονιά.CAI Zaragoza keeps Stevan Jelovac one more season Τον Ιούλιο του 2016, εντάχθηκε στους Ντάλας Μάβερικς για το Σάμερ Λιγκ του NBA το 2016.2016 Mavericks Orlando Summer League Roster Στις 27 Ιουλίου 2016, υπέγραψε ξανά με τη Σαραγόσα για την περίοδο 2016-17.Stevan Jelovac re-signs with CAI Zaragoza 

Στις 13 Ιουλίου 2017, ο Γέλοβατς υπέγραψε με τη ρωσική ομάδα Νίζνι Νόβγκοροντ για τη χρονιά 2017-18.Nizhny Novgorod inks Stevan Jelovac Στις 15 Φεβρουαρίου 2018, ο Γέλοβατς έγραψε ιστορία στην VTB Λίγκα, ξεπερνώντας τον Κιθ Λάνγκφορντ. Στην αναμέτρηση με την Κάλεβ Ταλίν σταμάτησε στους 49 πόντους, μαζί με 15 ριμπάουντ. Ο Λάνγκφορντ είχε πετύχει 42 πόντους. Σε 28 αγώνες στη VTB Λίγκα είχε 20,5 πόντους και 6,8 ριμπάουντ, ενώ στο Europe Cup, μετά την αποτυχία της ομάδας του να συμμετάσχει στο BCL, είχε 18,3 πόντους και 7,5 ριμπάουντ σε 16 αγώνες.

Στις 8 Ιουλίου 2018,  υπέγραψε με την Μπρόζε Μπάμπεργκ. Στους αγώνες του στο Πρωτάθλημα Γερμανίας είχε 11,9 πόντους με 4,1 ριμπάουντ και στο Μπάσκετμπολ Τσάμπιονς Λιγκ σε 10 αγώνες είχε 12,1 πόντους με 4,9 ριμπάουντ.

Στις 8 Φεβρουαρίου 2019, ο Γέλοβατς υπέγραψε με την τουρκική ομάδα Γκαζιαντέπ Μπασκετμπόλ. Σε 20 αγώνες στο Πρωτάθλημα Τουρκίας είχε 15,6 πόντους και 5,6 ριμπάουντ, ενώ στο Μπάσκετμπολ Τσάμπιονς Λιγκ σε 14 αγώνες σημείωσε 9,3 πόντους με 4,7 ριμπάουντ κατά μέσο όρο.

Στις 8 Ιουνίου 2020, υπέγραψε με την Σαν-εν Νεοφοίνιξ της Ιαπωνικής Μπι Λιγκ. Σε 52 αγώνες του στην διοργάνωση είχε 18,8 πόντους με 9 ριμπάουντ μέσο όρο.

Στις 23 Αυγούστου 2021, ο Γέλοβατς υπέγραψε με την ΑΕΚ του Ελληνικού Πρωταθλήματος και του Μπάσκετμπολ Τσάμπιονς Λιγκ. Με την ΑΕΚ αγωνίστηκε σε πέντε αγώνες στο Πρωτάθλημα Ελλάδας, έχοντας στο ξεκίνημα δύο συνεχόμενα ματς με 21 πόντους, απέναντι σε Ολυμπιακό και Λάρισα. Είχε 11.2 πόντους και 4.4 ριμπάουντ ανά παιχνίδι, Στο Τσάμπιονς Λιγκ αγωνίστηκε σε δύο αγώνες, έχοντας 16.1 πόντους και 2.3 ριμπάουντ κατά μέσο όρο.

 Θάνατος 
Απεβίωσε στις 5 Δεκεμβρίου 2021, συνεπεία εγκεφαλικού επεισοδίου που είχε υποστεί στις 14 Νοεμβρίου κατά τη διάρκεια προπόνησης. Αρχικά νοσηλεύτηκε σε νοσοκομείο των Αθηνών, ωστόσο αργότερα, κατόπιν αιτήματος της οικογενείας του, διακομίσθηκε στο Νόβι Σαντ. Η εξόδιος ακολουθία τελέσθηκε στις 7 Δεκεμβρίου στο Νόβι Σαντ.

 Τιμές 
Η 10η αγωνιστική του Πρωταθλήματος Ελλάδας ήταν αφιερωμένη στη μνήμη του Γέλοβατς μετά από απόφαση του ΕΣΑΚΕ.

Στις 14 Δεκεμβρίου 2021, πριν την έναρξη της αναμέτρησης με τη Φάλκο για την 5η αγωνιστική του Μπάσκετμπολ Τσάμπιονς Λιγκ, η Α.Ε.Κ απέσυρε την φανέλα με το νούμερο 13 που φορούσε ο Γέλοβατς κατά την παρουσία του στην ομάδα, τοποθετώντας την στην οροφή του κλειστού γηπέδου των Άνω Λιοσίων.

 Διακρίσεις 
 Τούρκικο All Star Game: (2012)

 Παραπομπές 

Κατηγορία:Σέρβοι καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Γκαζιαντέπ
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές ΜΚ Νίζνι Νόβγκοροντ
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Μπάσκετ Σαραγόσα
Κατηγορία:Καλαθοσφαιριστές Αντάλια Μπουγιουκσεχίρ Μπελεντιγέσι
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Αδριατικής Λίγκας